
V I L J A N D I  L I N N
LINNAVOLIKOGU


SEENIORITE NÕUKOJA
KOOSOLEKU PROTOKOLL


Viljandi raekoda							  22. mai 2026 nr 

Algus kell 12.00, lõpp kell 14.20

Koosolekut juhatas: Tõnis Tulp
Protokollis: Erika Kiviloo
Võtsid osa: Ene Juurik, Priit Kaup, Erika Kiviloo, Lea Saareoks, Tõnis Tulp, Valli Veigel, Itta Arak, Karl Õmblus
Puudusid: Helmen Kütt, Jaak Värnik, Mare Hõbemäe, Rein Kikas
Koosolekul viibisid: linnapea Jaak Pihlak, abilinnapea Anett Suits, abilinnapea Silvia Takkel

Koosolek toimus füüsiliselt raekojas.

Läbirääkimised päevakorra asjus.
Komisjon kinnitas päevakorra.

PÄEVAKORD:
1. Viljandi Nukuteatri funktsioonide lõpetamine Sakala Keskuse struktuuris (2026/70)
2. Loa andmine varaliste kohustuste võtmiseks Viljandi Nukuteatri tegevuse korraldamise teenuse ostmiseks (2026/71)
3. Lemmikloomade pidamise kord (2026/68)
4. Viljandi kalmistute kasutamise eeskiri (2006/69)
5. Kaalu 2/ Vaksali 4 hoonestusõiguse lepingu muutmine (2026/67)
6. Viljandi linna 2026.aasta I lisaeelarve (2026/72)
7. Esindaja määramine „Viljandi linna eelarvest mittetulundusliku tegevuse toetamise korra väljatöötamiseks töörühma moodustamine”liikmeks
8. Viljandi Linnavolikogu 26.02.2026 otsuse nr 40 „Esindaja määramine Viljandi linna haridusasutuste hoolekogudesse” muutmine (2026/74)


PÄEVAKORRAPUNKT NR 1
Viljandi Nukuteatri funktsioonide lõpetamine Sakala Keskuse struktuuris (2026/70) 
KUULATI: 
A. Suits esitles eelnõud, mille eesmärgiks on lõpetada Viljandi Nukuteatri tegevus munitsipaalasutuse koosseisus. Viljandi Nukuteater loodi 1955.aastal ja alates 2025.aastast tegutseb teater Sakala Keskuse koosseisu.  Põhjusena toodi välja asjaolu, et tegemist on väga madala omatuluga kultuuriasutusega ning linna kulud asutuse ülalpidamiseks on ebamõistlikult suured. Samuti vajavad teenuse osutamise tingimused kaasajastamist. Teenuse ümberkorraldamine võimaldab vähendada Viljandi linnas eelarve kulusid. Edaspidist tegevust soovitakse jätkata teenuse osutajaga, kes tegeleb nukukunsti arendamise ja teatri tegevuse korraldamisega Viljandi linnas, pakkuma nukuetendusi erinevatele vanusegruppidele ja viima edasi nukuteatri traditsioone. Eelnõu kohaselt lõpetatakse Viljandi Nukuteatri tegevus munitsipaalasutuse Sakala Keskuse koosseisus alates 31.08.2026 ning koondatakse praegused teatri töötajad.

Hääletati: 
6 poolt, 1vastu, 1 ei hääletanud 

OTSUSTATI: 
Toetada eelnõu „Viljandi Nukuteatri funktsioonide lõpetamine Sakala Keskuse struktuuris (2026/70)”.


PÄEVAKORRAPUNKT NR 2
Loa andmine varaliste kohustuste võtmiseks Viljandi Nukuteatri tegevuse korraldamise teenuse ostmiseks (2026/71)
KUULATI:
A. Suits andis ülevaate eelnõust, mille eesmärk on loa andmine varalise kohustuse võtmiseks Viljandi Nukuteater tegevuse korraldamiseks.  Viljandi linnavalitsus on teinud ettepaneku lõpetada Viljandi Nukuteatri tegevus munitsipaalasutuse Sakala Keskuse koosseisus alates 31.08.2026 ning jätkata tegevust teenuse sisseostmise kaudu. Teenusepakkuja leidmine toimub riigihankega. Eesmärk on tagada Viljandis kaasaaegne, professionaalne, kogukonda kaasav ja  traditsioone hoidev Viljandi Nukuteater. Planeeritav hankeperiood on 01.september 2026 kuni 01.juuni 2029.a.  Teenuse ühe hooaja ostmiseks on kavandatud kuni 60 000 eurot koos käibemaksuga, hooaeg kestab vähemalt 9 kuud. 

Muudatusttepanek: K. Õmblus tegi ettepaneku riigihanke asemel Viljandi Nukuteatrit puudutavad linna ülesanded anda üle vastava (eri)lepingu alusel soovitu saavutamiseks.

A.Suits palus protokollida K. Õmblus´e ettepaneku.

Ettepanek: P.Kaup -saata eelnõu teisele lugemisele.

Komisjoni juhataja pani eelnõu koos muudatusettepanekuga hääletusele

Hääletati:
7 poolt, 1 ei hääletanud

OTSUSTATI: 
Eelnõu „Loa andmine varaliste kohustuste võtmiseks Viljandi Nukuteatri tegevuse korraldamise teenuse ostmiseks (2026/71)” saata teisele lugemisele.

A. Suits lahkus 12.50


PÄEVAKORRAPUNKT NR 3
Lemmikloomade pidamise kord (2026/68)
KUULATI:
S. Takkel andis ülevaate eelnõust, mille eesmärk on viia määrus kooskõlla alates 01.07.2026 jõustuva kohaliku omavalitsuse korralduse seadusega. Nimelt alates sellest kuupäevast käsitleb seadus lemmikloomade pidamise eeskirja kehtestamise kohustuslikkust kohalikus omavalitsuses. Eelnõus on sätestatud kaasaegsed ja loomakaitsenõuetega kooskõlas olevad reeglid lemmikloomade pidamiseks Viljandi linna haldusterritooriumil, tagades samal ajal avaliku korra ja inimeste turvalisuse.
 
Muudatusettepanek: K.Õmblus tegi ettepaneku jätta määrusest välja §4 lõige 4.

Komisjoni juhataja tegi ettepaneku toetada eelnõud koos muudatusettepanekutega

OTSUSTATI: 
Toetada eelnõu „Lemmikloomade pidamise kord (2026/68)” koos esitatud muudatusettepanekutega.


PÄEVAKORRAPUNKT NR 4
Viljandi kalmistute kasutamise eeskiri (2006/69)
KUULATI:
S.Takkel andis ülevaate eelnõust mille eesmärk on ajakohastada kalmistute haldamise ja kasutamise põhimõtteid, tagada õigusselgus ning viia regulatsioon kooskõlla kehtivate õigusaktide ja tänapäevaste matmiskultuuri suundumustega. 
S.Takkel annab täiendavat infot kui suur on linnavalitsuse kulu kalmistute hoolduseks ja korrashoiuks.

Komisjoni juhataja tegi ettepaneku toetada eelnõud.

OTSUSTATI:
1. Toetada eelnõu „Viljandi kalmistute kasutamise eeskiri (2006/69)”.
 

PÄEVAKORRAPUNKT NR 5
Kaalu 2/ Vaksali 4 hoonestusõiguse lepingu muutmine (2026/67)
KUULATI:
S.Takkel andis ülevaate eelnõust, mille eesmärk on Kaalu 2/ Vaksali 4 kinnistut puudutava hoonestusõiguse seadmise lepingu muutmist selliselt, et hoonestajal oleks õigus kasutada kuni 5% hoone suletud netopinnast kõrvalkasutusena muul ärilisel otstarbel, tingimusel et tegevus ei ole vastuolus spordi alusväärtustega.

Ettepanek: K.Õmblus tegi ettepaneku eelnõud mitte toetada ning pidas vajalikuks ettevõtjalt soodsama pakkumise saamist linnale.

Komisjoni esimees tegi ettepaneku arvestada ettepanekut ja saata teisele lugemisele. Vastuväiteid ei olnud.

OTSUSTATI:
Eelnõu „Kaalu 2/ Vaksali 4 hoonestusõiguse lepingu muutmine (2026/67)” saata II lugemisele.

S. Takkel lahkus kell 13.30

Saabus J. Pihlak


PÄEVAKORRAPUNKT NR 6
Viljandi linna 2026.aasta I lisaeelarve (2026/72)
KUULATI:
J.Pihlak andis ülevaate koostatud 2026.aasta  I lisaeelarve eelnõust, mille eesmärk on teha muudatusi eelarveridade täpsustamiseks, sihtrahade lisamiseks ja vähendamiseks, põhitegevuse ja investeerimistegevuse tulude ja kulude mahu muutmiseks. Tulude ja kulude mahtude muudatused on võrdsed -53 977 eurot.
tuludest ja kuludest. Ühtlasi andis teada et juhtivkomisjon saatis eelarve teisele lugemisele. 

Ettepanek: K.Õmblus tegi ettepaneku asendada sõnapaar „Välismaise sihtfinantseerimise” sõnaga „välissihtfinantseering”.

Komisjoni juhataja tegi ettepaneku suunata eelnõu II lugemisele. Vastuväiteid ei olnud.

OTSUSTATI:
Suunata eelnõu „Viljandi linna 2026.aasta I lisaeelarve (2026/72)” II lugemisele.

J. Pihlak lahkus kell 14.00


PÄEVAKORRAPUNKT NR 7
Esindaja määramine „Viljandi linna eelarvest mittetulundusliku tegevuse toetamise korra väljatöötamiseks töörühma moodustamine”liikmeks
KUULATI:
T.Tulp tutvustas liikmetelt laekunud ettepanekut määrata Seenioride Nõukoja esindajaks töörühmas K.Õmblus.

Komisjoni juhataja pani ettepaneku hääletusele.

K.Õmblus taandas end hääletamisest seoses enda kandidatuuri arutamisega

Hääletati:
6 poolt, 1 erapooletu

OTSUSTATI:
Toetada K.Õmbluse määramist Seenioride Nõukoja esindajana töörühma.


PÄEVAKORRAPUNKT NR 8
Viljandi Linnavolikogu 26.02.2026 otsuse nr 40 „Esindaja määramine Viljandi linna haridusasutuste hoolekogudesse” muutmine (2026/74)
KUULATI:
Kuna päevakorrapunkt puudutas komisjoni esimehe personaalküsimust, taandas komisjoni esimees end päevakorrapunkti juhtimisest. Komisjoni juhtimise võttis üle komisjoni aseesimees P.Kaup.

P.Kaup andis ülevaate eelnõust, mille eesmärk on linnavolikogu esindaja välja arvamine hoolekogust.

Koosoleku juhataja tegi ettepaneku et asjaosaline lahkub koosolekuruumist. Koosolekul osalenud seda vajalikuks ei pidanud.

Komisjoni juhataja tegi ettepaneku eelnõu kohta mitte kujundada seisukohta.

OTSUSTATI:
Otsustati võtta informatsioon teadmiseks ning eelnõu osas seisukohta mitte kujundada.


(allkirjastatud digitaalselt)				(allkirjastatud digitaalselt)
Tõnis Tulp						Erika Kiviloo
koosoleku juhataja					protokollija

